Pistekirjoitus

**Pistekirjoitus** eli **braille** on ranskalaisen Louis Braillen kehittämä, sormin luettava kohokirjoitusjärjestelmä, jota käyttävät sokeat ja hyvin heikosti näkevät. Suomessa pistekirjoitusta käyttää 1&nbsp;500—2&nbsp;000 ihmistä. Pistekirjoitus on kansainvälinen eli periaatteiltaan samanlainen kaikkialla maailmassa. Aakkoset ovat samanlaiset länsimaisissa kielissä, mutta esimerkiksi erilaiset erikoismerkit ja matematiikan pistekirjoitusmerkit voivat olla erilaisia eri kielten kesken. 

Kirjoitusjärjestelmänä se perustuu kuuteen pisteeseen, jotka mahtuvat yhtäaikaisesti sormenpään alle. Nämä kuusi pistettä ryhmittyvät suorakulmion muotoon siten, että ylinnä on kaksi pistettä vierekkäin, näiden alla jälleen kaksi pistettä vierekkäin ja viimeiset kaksi näiden alla. Suorakulmion kuudesta pisteestä muodostetaan kohokuvioinen merkki poistamalla yksi tai useampia pisteitä. Merkkejä voidaan näin tehdä 64 erilaista, kuten aakkoset ja välimerkit. Osa pistemerkeistä tehdään yhdistämällä kaksi merkkiä tai useampi rinnakkain.

Tietokoneeseen liitettävissä pistekirjoitusnäytöissä käytetään 8 pisteen järjestelmää, joka kuitenkin perustuu 6 pisteen järjestelmään. Erona on se, että lisämerkit (isoaakkosen merkki ja numeromerkki) sijoitetaan 8 pisteen järjestelmässä suorakaiteen alimpiin pisteisiin kirjain-symbolin alle, kun ne 6 pisteen järjestelmässä sijoitetaan kirjainsymbolin eteen. Tällä keinolla vapautetaan pistenäytön kirjoitusriviltä sivuttaissuuntaisesti tilaa enemmän sanoille ja lausekkeille.

## Historia
Ranskalainen Louis Braille kehitti pistekirjoituksen lokakuussa vuonna 1824 Charles Barbierin kehittämän yökirjoituksen pohjalta, jossa aakkosia symboloivat rinnakkaiset pistejonot. Vuoteen 1829 mennessä Louis Braille oli luonut pisteille lisäksi nuottijärjestelmän ja matemaattiset merkit. Järjestelmä levisi myös naapurimaihin. Suomessa pistekirjoitusta on opetettu 1860-luvulta lähtien, jolloin Suomen ensimmäiset sokeidenkoulut perustettiin.

Muita kohokirjoitusjärjestelmiä 1800-luvulla olivat olleet Moonin kirjoitus ja reliefkirjoitus.

## Pistekirjaimet ja -numerot
Pistekirjoitus perustuu kuuteen pisteeseen, jotka ryhmittyvät suorakulmion muotoiseksi kohokuvioksi. Tämän suorakulmion kanta ja kannan vastainen sivu muodostuvat kumpikin kahdesta pisteestä, kun taas pystysuuntaiset sivut muodostuvat kolmesta pisteestä. Suorakulmion pisteet on nimetty numeroilla siten, että vasemman pitkän sivun pisteet ylhäältä alas lukien ovat pisteet 1, 2 ja 3 ja oikeanpuoleisen sivun pisteet ylhäältä alas lukien ovat 4, 5 ja 6. Aakkoset a–j muodostetaan suorakulmion ylimmillä ja keskimmäisillä pisteillä. Kun näihin lisätään samassa aakkosjärjestyksessä vasen alapiste eli piste 3, saadaan järjestyksessä kirjaimet k–t. Ja edelleen lisäämällä näihin piste 6 saadaan järjestyksessä kirjaimet u–z.

6-pisteen järjestelmässä iso kirjain muodostetaan käyttämällä ison kirjaimen merkkiä (piste 6) ennen kirjainta. Numerot 1–9 ja 0 muodostetaan lisäämällä numeromerkki (pisteet 3, 4, 5, 6) kirjainten a–j eteen. Siten kirjain a muuttuu numeroksi 1, ja kirjain b muuttuu numeroksi 2 ja niin edelleen. Useampinumeroisiin lukuihin numeromerkki tarvitaan vain ensimmäisen numeron eteen, ja numeroita vastaavat kirjainsymbolit kirjoitetaan vierekkäin kuten arabialaisissakin numeroissa. Numeromerkkiä voi käyttää myös numeroiden ryhmittelyyn esimerkiksi puhelinnumerossa.

8 pisteen järjestelmässä  numeromerkki on lisäpiste 8. Tämä sijaitsee pisteen 6 alla (lisäpiste 7 sijaitsee pisteen 3 alla, ja se symboloi ison aakkosen merkkiä). 

### Pistekirjaimet Suomessa
Suomessa suomen- ja ruotsinkielistä pistekirjoitusstandardia säilyttää ja kehittää Pistekirjoituksen neuvottelukunta.

Yllä kerrottiin, miten pistekirjaimet a–z muodostuvat tietyn säännön mukaan, jossa pisteitä otetaan johdomukaisesti käyttöön seuraavia kirjaimia varten. Suomalaisessa pistekirjoituksessa kirjaimet w, å, ä ja ö poikkeavat edellä kerrotusta säännöstä ja ne muodostetaan hieman toiseen tapaan (ks. pisteaakkostaulukkoa alla). Muilla kielillä sama pistemerkki voi tarkoittaa jotain muuta. Esimerkiksi ö-kirjaimen pistemerkki on yhdistettynä englanninkielisenä pistekirjoituksena (englanniksi "Unified English braille (UEB)") lyhennelmä "ow".

Lista pistekirjaimista, joita käytetään Suomessa. Eri kielten aksentteja käyttäville kirjaimille on oma erikoismerkkinsä, jota käytetään yhdessä Suomessa käytettyjen pistekirjainten kanssa.
Tiedosto:Braille A1.svg|alt=Piste 1. Kirjain a.|a
Tiedosto:Braille B2.svg|alt=Pisteet 1, 2. Kirjain b.|b
Tiedosto:Braille C3.svg|alt=Pisteet 1, 4. Kirjain c.|c
Tiedosto:Braille D4.svg|alt=Pisteet 1, 4, 5. Kirjain d.|d
Tiedosto:Braille E5.svg|alt=Pisteet 1, 5. Kirjain e.|e
Tiedosto:Braille F6.svg|alt=Pisteet 1, 2, 4. Kirjain f.|f
Tiedosto:Braille G7.svg|alt=Pisteet 1, 2, 4, 5. Kirjain g.|g
Tiedosto:Braille H8.svg|alt=Pisteet 1, 2, 5. Kirjain h.|h
Tiedosto:Braille I9.svg|alt=Pisteet 2, 4. Kirjain i.|i
Tiedosto:Braille J0.svg|alt=Pisteet 2, 4, 5. Kirjain j.|j
Tiedosto:Braille K.svg|alt=Pisteet 1, 3. Kirjain k.|k
Tiedosto:Braille L.svg|alt=Kirjain 1, 2, 3. Kirjain l.|l
Tiedosto:Braille M.svg|alt=Pisteet 1, 3, 4. Kirjain m.|m
Tiedosto:Braille N.svg|alt=Pisteet 1, 3, 4, 5. Kirjain n.|n
Tiedosto:Braille O.svg|alt=Pisteet 1, 3, 5. Kirjain o.|o
Tiedosto:Braille P.svg|alt=Pisteet 1, 2, 3, 4. Kirjain p.|p
Tiedosto:Braille Q.svg|alt=Pisteet 1, 2, 3, 4, 5. Kirjain q.|q
Tiedosto:Braille R.svg|alt=Pisteet 1, 2, 3, 5. Kirjain r.|r
Tiedosto:Braille S.svg|alt=Pisteet 2, 3, 4. Kirjain s.|s
Tiedosto:Braille T.svg|alt=Pisteet 2, 3, 4, 5. Kirjain t.|t
Tiedosto:Braille U.svg|alt=Pisteet 1, 3, 6. Kirjain u.|u
Tiedosto:Braille V.svg|alt=Pisteet 1, 2, 3, 6. Kirjain v.|v
Tiedosto:Braille W.svg|alt=Pisteet 2, 4, 5, 6. Kirjain w.|w
Tiedosto:Braille X.svg|alt=Pisteet 1, 3, 4, 6. Kirjain x.|x
Tiedosto:Braille Y.svg|alt=Pisteet 1, 3, 4, 5, 6. Kirjain y.|y
Tiedosto:Braille Z.svg|alt=Pisteet 1, 3, 5, 6. Kirjain z.|z
Tiedosto:Braille Å.svg|alt=Pisteet 1, 6. Kirjain å.|å
Tiedosto:Braille Ä.svg|alt=Pisteet 3, 4, 5. Kirjain å.|ä
Tiedosto:Braille Ö.svg|alt=Pisteet 2, 4, 6. Kirjain ö.|ö


## Muita merkkejä

Tiedosto:Braille CapitalSign.svg|alt=Piste 6.|seuraava merkki on iso kirjain
Tiedosto:Braille NumberSign.svg|alt=Pisteet 3, 4, 5, 6.|seuraava merkki on numero
Tiedosto:Braille Apostrophe.svg|alt=Piste 3.|piste ainakin Suomessa
Tiedosto:Braille Period.svg|alt=Pisteet 2, 5, 6.|huutomerkki
Tiedosto:Braille Comma.svg|alt=Piste 2.|pilkku
Tiedosto:Braille QuestionMark.svg|alt=Pisteet 2, 6.|kysymysmerkki
Tiedosto:Braille Semicolon.svg|alt=Pisteet 2, 3.|puolipiste
Tiedosto:Braille ExclamationPoint.svg|alt=Pisteet 2, 3, 5.|plusmerkki
Tiedosto:Braille QuoteOpen.svg|alt=Pisteet 2, 3, 6.|sulkumerkki (alku)
Tiedosto:Braille QuoteClose.svg|alt=Pisteet 3, 5, 6.|sulkumerkki (loppu)
Tiedosto:Braille Bracket.svg|alt=Pisteet 2, 3, 5, 6.|yhtäsuuruusmerkki =
Tiedosto:Braille Hyphen.svg|alt=Pisteet 3, 6.|viiva


## Suomessa käytettäviä pistekirjoitusmerkkejä Unicode-koodina
Unicode-merkistöstandardissa pistekirjoitusmerkit ovat lohkossa *Braille Patterns* merkkikoodeilla U+2800&ndash;U+28FF (kymmen&shy;järjestelmässä 10&nbsp;240&ndash;10&nbsp;495). Taulukossa osa niistä, joita käytetään Suomessa.

## Katso myös
* Pistenäyttö
* Sokeainopetus
* Kiinan pistekirjoitus

## Lähteet